
Carbon Footprint - A szén-dioxid lábnyom mérésének néhány gyakorlati alternatívája a raktározás és áruszállítás tekintetében

A mai, fogyasztás orientált világban egyre több erőforrást élünk fel, melyet Földünk már nem képes újratermelni. A fosszilis üzemanyag készletek kimerítése és ezek elégetéséből származó káros anyag kibocsátás számos gazdasági, társadalmi és környezeti problémát vet fel. Dolgozatom témájának a logisztika területén is jól alkalmazható, ámbár még gyerekcipőben lévő területet, a raktározás és áruszállítás szén-dioxid kibocsátásának (CO2 lábnyomának) vizsgálatát és néhány általános javítási alternatíva meghatározását választottam. Dolgozatom célja nem a különböző ideológiák felsorakoztatása a környezetünk megóvása érdekében, hanem olyan elméleti és gyakorlati módszerek bemutatása és alkalmazása, amellyel feltérképezhetőek a vállalat vagy akár az egész ellátási lánc magas szén-dioxid kibocsátással járó tevékenységei. Ezen információk birtokában a vállalati döntéshozók már irányítottan azokon a területeken fejleszthetnek, ahol a legnagyobb kibocsátás csökkenés érhető el, természetesen a realitás keretei között maradva.



